ΓΡΑΠΤΗ ΕΡΩΤΗΣΗ E-1441/01

υποβολή: Mary Banotti (PPE-DE) προς την Επιτροπή

(17 Μαΐου 2001)

Θέμα: Αναγνώριση διπλωμάτων

Τι πρόοδος έχει σημειωθεί για να βελτιωθεί η αναγνώριση των διπλωμάτων διαδικασίας εντός της ΕΕ και συγκεκριμένα η αμοιβαία αναγνώριση διπλωμάτων για καθηγητές μουσικής στο εσωτερικό της Ένωσης;

Απάντηση του κ. Bolkestein εξ ονόματος της Επιτροπής

(20 Ιουλίου 2001)

Η αναγνώριση των διπλωμάτων διδασκαλίας διέπεται από την οδηγία 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών(1) και την οδηγία 92/51/ΕΟΚ του Συμβουλίου της 18ης Ιουνίου 1992 σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ(2). Το γενικό σύστημα εφαρμόζεται σ' ένα ευρύ φάσμα επαγγελμάτων για τα οποία απαιτούνται διάφορα επίπεδα προσόντων, συμπεριλαμβανομένου του επαγγέλματος του διδάσκοντος. Το γενικό σύστημα προβλέπει ότιπήκοοι ενός κράτους μέλους έχουν το δικαίωμα να ασκούν σε άλλο κράτος μέλος το επάγγελμα για το οποίο διαθέτουν πλήρη προσόντα στο κράτος μέλος προέλευσής τους. Η αναγνώριση βάσει των οδηγιών δεν είναι αυτόματη, καθώς το κράτος μέλοςποδοχής δύναται να επιβάλει στο μετανάστη ένα μέτρο αντιστάθμισης (περίοδος προσαρμογής ή δοκιμασίες) ότανπάρχουν σημαντικές διαφορές μεταξύ της εκπαίδευσης και κατάρτισης του μετανάστη και της εκπαίδευσης και κατάρτισης που απαιτείται στο κράτος μέλοςποδοχής. Δυνάμει των οδηγιών, τα κράτη μέλη οφείλουν ναποβάλουν στην Επιτροπή έκθεση σχετικά με την εφαρμογή των οδηγιών κάθε δύο έτη. Από τις εν λόγω εκθέσεις προκύπτει ότι οι διδάσκοντες αντιπροσωπεύουν μία από τις μεγαλύτερες επαγγελματικές ομάδες οι οποίες έχουν ωφεληθεί από τις οδηγίες. Στο διάστημα 1991-1994, χορηγήθηκε αναγνώριση σε περισσότερους από 5000 διδάσκοντες στο πλαίσιο του γενικού συστήματος. Για περαιτέρω λεπτομέρειες, η Επιτροπή παραπέμπει το αξιότιμο μέλος του Κοινοβουλίου στις εκθέσεις της προς το Ευρωπαϊκό Κοινοβούλιο και το Συμβούλιο σχετικά με την εφαρμογή των οδηγιών για το γενικό σύστημα(3). Οι στατιστικές εκθέσεις για τα έτη 1997-1998 αναφέρουν 2431 αποφάσεις αναγνώρισης διπλωμάτων διδασκαλίας, εκ των οποίων 2158 χορηγήθηκαν χωρίς μέτρα αντιστάθμισης. Οι πλέον πρόσφατες στατιστικές εκθέσεις [για 10 κράτη μέλη + 3 χώρες του Ευρωπαϊκού Οικονομικού Χώρου (ΕΟΧ)] αναφέρουν ότι κατά τα έτη 1999-2000, χορηγήθηκε αναγνώριση σε 2031 διδάσκοντες στο πλαίσιο του γενικού συστήματος, χωρίς μέτρα αντιστάθμισης σε 1850 περιπτώσεις. Η Επιτροπή δεν διαθέτει ειδικά στοιχεία για τους καθηγητές μουσικής, επειδή η επαγγελματική ομάδα των διδασκόντων δεν αναλύεται μεποδιαιρέσεις. Εν πάση περιπτώσει, η Επιτροπή δεν έχειπόψη της να έχει ανακύψει κάποιο γενικό πρόβλημα σε σχέση με αυτή την κατηγορία διδασκόντων.

Η Επιτροπή κίνησε διαδικασίες επί παραβάσει κατά της Γαλλίας και της Γερμανίας για μη συμμόρφωση με την οδηγία σχετικά με την αναγνώριση των διπλωμάτων διδασκαλίας. Όλες οι διαδικασίες περατώθηκαν μετά τη θέσπιση από τα σχετικά κράτη μέλη των κατάλληλων αλλαγών στην οικεία νομοθεσία ή/και διοικητική πρακτική.

Από νομοθετική άποψη, η λειτουργία του γενικού συστήματος βελτιώθηκε με την έκδοση στις 26 Φεβρουαρίου 2001 της οδηγίας σχετικά με την απλούστερη νομοθεσία για την εσωτερική αγορά (SLIM)(4), με την οποία εισάγεται ηποχρέωση για το κράτος μέλοςποδοχής να λαμβάνειπόψη του, κατά την εξέταση της αίτησης αναγνώρισης, την αποκτηθείσα πείρα μετά τη χορήγηση του διπλώματος. Παράλληλα, η Επιτροπή ξεκινά σήμερα μια δημόσια διαβούλευση για την προετοιμασία νέας οδηγίας σχετικά με την αμοιβαία αναγνώριση των επαγγελματικών προσόντων. Η πρόταση της Επιτροπής αφορά ένα περισσότερο ομοιόμορφο, διαφανές και ευέλικτο καθεστώς αναγνώρισης των επαγγελματικών προσόντων, που έχει προγραμματιστεί να θεσπιστεί πριν από το εαρινό Ευρωπαϊκό Συμβούλιο του 2002.

(1) ΕΕ L 19 της 24.1.1989.

(2) ΕΕ L 209 της 24.7.1992.

(3) COM(96)46 τελικό και COM(2000)17 τελικό.

(4) Οδηγία 2001/19/ΕΚ (δεν έχει δημοσιευθεί ακόμη) του Ευρωπαϊκού Κοινοβουλίου και του Συμβουλίου που τροποποιεί τις οδηγίες 89/48/ΕΟΚ και 92/51/ΕΟΚ του Συμβουλίου σχετικά με το γενικό σύστημα αναγνώρισης των επαγγελματικών προσόντων και συμπληρώνει τις οδηγίες 77/452/ΕΟΚ, 77/453/ΕΟΚ, 78/686/ΕΟΚ, 78/687/ΕΟΚ, 78/1026/ΕΟΚ, 78/1027/ΕΟΚ 80/154/ΕΟΚ, 80/155/ΕΟΚ, 85/384/ΕΟΚ, 85/432/ΕΟΚ, 85/433/ΕΟΚ και 93/16/ΕΟΚ του Συμβουλίου όσον αφορά τα επιμέρους επαγγέλματα του νοσοκόμου γενικής περίθαλψης, του οδοντιάτρου, του κτηνιάτρου, της μαίας, του αρχιτέκτονα, του φαρμακοποιού και του ιατρού, ΕΕ C 28 της 26.1.1998.